Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII. 17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 8869

i) Képes összevetni az általa tanult idegen nyelv alaktani, szószerkezettani, mondattani, szórendbeli és intonációbeli sajátosságait anyanyelve grammatikájával. 2006/20/II. szám IRODALOM 9–10. évfolyam 2006/20/II. szám A kerettanterv jellemzői Az Irodalom kerettanterv a magyar irodalom és a világirodalom jelentős alkotásait irodalomtörténeti kronológia szerinti sorrendben tanítja. A tanulók az irodalmi kifejezésformák fogalmi rendszerét a műelemzések, a szövegekkel végzett tevékenységek során sajátítják el. A pedagógust nem “információforrásként” tételezi, hanem a műelemzésekben, műértelmezésekben segítő, a folyamatok tanulását irányító szakemberként. A kerettanterv a tanulókat alkotás jellegű produktumok készítésére készteti: műfordításokat készítenek, verselési technikákat próbálnak ki, stílusgyakorlatokat és paródiákat hoznak létre, recenziókat, kritikákat írnak. A kerettanterv a vers- és prózamondást közönségnek szóló előadásként értelmezi, nem pedig akadozva elmondott ún. memoriterként. A kerettanterv tanulása révén mód nyílik a tanulók számára az érettségi vizsgára és a szakirányú továbbtanulásra való felkészülésre. A kerettanterv alkalmazásához szükséges feltételek A kerettanterv tanítása a kisiskolás korban tanítói végzettséget és kompetenciát igényel. A magyartanártól elvárja, hogy tájékozott legyen a gyermek- és ifjúsági irodalomban, fejlett kommunikációs kultúrával rendelkezzen, "tolerálni tudja", hogy az egyéni recepciók eltérőek lehetnek egymástól, hogy a szövegek jelentése a szöveg – befogadó viszonyban teremtődik meg. A tanterv a pedagógiai képességek közül preferálja a megosztott figyelmet és döntési képességet, továbbá a diagnosztizáló képességet, amely a differenciált tanulásszervezést, az egyénben való gondolkodni tudást teszi lehetővé. A nevelési stílusok közül pedig a kooperatív (együttműködő) magatartást szorgalmazza. 2006/20/II. szám Az Irodalom tanulásának céljai a 9–10. évfolyamon Az irodalom tanulásának célja, hogy biztosítsa az irodalomnak mint művészetnek a tudatos és értő befogadását. Ennek érdekében történik az irodalomelméleti ismeretek szisztematikus tanítása és a műelemzés. Az életkorhoz igazodó tananyag épít a tanulók játék-, illetve önkifejezési (alkotó) szükségletére. Az irodalom tanulása gazdagítja a tanulók irodalmi műveltségét, olvasottságát, irodalomtörténeti tájékozottságát, elősegíti a nemzeti kultúrához való kötődésüket. A kiválasztott művek lehetőséget nyújtanak arra, hogy a tanulók fontos emberi, társadalmi témák művészi közvetítése révén tapasztalatot gyűjtsenek az ember természetéről, hiányairól, külső-belső konfliktusairól, eszmékről. Ezek fejlesztik világképüket, árnyalják világértelmezésüket. Javasolt óraszám Évfolyam 9. 10. Óraszám (hetente) 2,5 (az anyanyelv és kommunikációval együtt) (az anyanyelv és kommunikációval együtt) Taneszköz 2006/20/II. szám Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes